Amalie Stalheim

Amalie Stalheim (født 1993 i Bergen) er en norsk-svensk cellist bosatt i Stockholm.

Stalheim har vært solist med blant annet Oslo-Filharmonien, Kungliga Filharmoniska Orkestern i Stockholm, Gulbenkian Orquestra, Göteborg symfoniker, Sveriges Radios symfoniorkester, Bergen filharmoniske orkester, Kringkastingsorkestret og Malmö symfoniorkester. Hun har jobbet med dirigenter som Edward Gardner, Patrik Ringborg, Okko Kamu, Dalia Stasevska, Anna Maria Helsing, Nuno Coelho og Stanislav Kochanovsky.

Hun vant Kungliga Musikaliska Akademiens solistpris i 2018 og ble med det Sveriges Radio P2s «Artist in Residence» for 2018-2019. I 2021 vant hun Den norske solistpris. Hun har også vunnet Ljunggrenska Konkurransen i 2015 og YAMAHA Music Foundation Europe Competition i 2016.

Hun spiller på en cello bygget av F. Ruggieri i 1687, utlånt av Anders Sveaas Almennyttige Fond.

Referanser

Norske cellister
Fødselsdato ikke oppgitt